ร้านส้มตำไฮโซอยู่ด้านในของ Arena 10 ร้านจะอยู่ชั้น 2 ตกแต่งร้านน่ารัก แบ่งโซนนั่ง จัดโต๊ะได้ดี ดูไม่อึดอัด เมนูส้มตำของที่นี่จะแซ่บเวอร์ทุกเมนู ถ้าคนไม่ทานเผ็ดต้องบอกกับพนักงานให้ลดความเผ็ดลงนะคะ ต้มแซ่บหมูเด้งคอลลาเจน เป็นเมนูแนะนำ คอลลาเจนถูกโป๊ะหน้ามา รอจนคอลลาเจนละลาย รสชาติน้ำซุปเข้มข้น เปรี้ยว เผ็ด เค็มครบรส แถมหน้าเด้งอีกต่างหาก 555